392 Unum, Unitas

In hoc nomine vnum notatur coniuncto seu conglutinatio deliciosa, Psal. [132:1]: *Ecce quam bonum et quam jucundum, habitare fratres in unum*. Bonum quo ad extrinsecos, iocundum quo ad intrinsecos. Exemplum ad hoc in natura et in arte. Nam quamdiu res est vna saluatur ut subsistit sed quando diuiditur corumpitur. Inde est quod apud theologos numerus binarius censetur infamis eo quod primus recedat ab vnitate. Et secundum Philosophum, omnis virtus vnita forcior est seipsa dispensa. Exemplum est de candela accensa que si sola fuerit facile extinguitur, sed non sic pleribus viuatur. Et auis vnica facilius rapitur ab accipitre quam auium turba. Ideo falco volans ad grues volantes vnice nitur eos.

Primo, dispergere, sic facit diabolus ad homines vnitas, Eccle. 4[:9]: *Melius est esse duos simul quam unum*.

Item, ibidem [Eccle. 4:10]: *Væ soli*. Nam plures in bono congregati et vnanimes effectu, incedunt securius, resistunt forcius, conuinunt iocundius. Nam vnanimitas facit homines victores, sicut econtra dissencio facit deuicto. Exemplum de patre quodam mortuo et septem filios habente, iussit septem virgas coram se afferri et dixit vni de filiis ut frangeret vnam de virgis, et fregit leuiter. Et iterum iussit ut duas simul frangeret et fregit sed difficilius. Tercio iussit ut tres similis frangeret, sed non potuit sic. Inquit, de vobis dummodo vnanimes fueritis prevalebitis. Sed hoc intelligatur de vnanimitate bonorum et in bono, nam vnitas malorum noxia est, et ideo scindenda est secundum Gregorium, 33 *Moralium*, vbi dicitur, sicut solent esse noxium si vnitas desit bonis, ita perniciosum est si non desit malos. Peruersos quippe vnitas corroborat, dum concordant, et tanto magis sunt incorrigibiles quando magis unanimes. Sed recolant tales quid accidit, Num. 16[:16] illi mali congregationem. De qua Psal. [105:17]: *Aperta est terra, et deglutivit Dathan, et operuit super congregationem Abiron*. Exemplum est de mari rubio per quod quandoque designatur quoddum vnicum fuit filiis Israel versus terram promissam. Proficissentibus offuit, sed quando diuisum est, iter meabile prebuit. Nisi enim ait Gregorius, vnitas malorum noxia fuisset, nequaquam diuina prouidencia linguas superbientium in construccione turris Babilonice, in tantam diuersitatem dissipasset. Mala est ergo vnitas malorum sed bona bonorum, et hoc non solum in politicis et ciuilibus verum est. Sed in monasticis et religiosis congregationibus patet vbi bona vnitas siue vnanimitas non solum resultat quando inferior obedit suo superiori humiliter, sed etiam quando superior condescendit suo inferiori rationabiliter. Exemplum ad hoc de miscibilibus in mixto. Quando enim duo diuersi liquores siue metalla debent vere vniri seu commiscere, requiritur quod vtrumque miscibilium relinquat aliud de sua actiuitate et suo commiscibili condescendat. Exemplum est in cithara vbi chorde proporcionaliter extense suauem reddunt sonum, sed si disperentur nequaquam.

Item, ad hoc quod lamina auri attenuata bene viuatur cum lamina argenti oportet quod a tribus caueatur ab humore, a puluere, et a vento. Sic et hoc quod humana voluntas vniatur cum diuina et econtro oportet quod a tribus caueatur. Que in mundo sunt, secundum canonica [1] Joan. [2:16]: A *concupiscentia carnis*, quo ad humorem, a *concupiscentia oculorum*, quo ad puluerem, a *superbia vitae*, quo ad uentum.

¶ Item, secundum Gregorium in *Homilia*, inter malos et capita eorum diabolum, tanta est conformitas et connexio quod aliquando membra appellantur nomine capitis, ut Joan. 6[:71]: *Unus ex vobis diabolus [est]*. Aliquando caput nomine membrorum sicut Matt. 13[:28]: *Inimicus homo hoc fecit*, id est, diabolus. Simili medio inter bonos et caput eorum Christum. Secundum Augustinum, tanta est vnitas quod aliquando membra vocantur nomine capitis et in Psal. [104:15]: *Nolite tangere christos meos*. Aliquando caput assumit personam membrorum, sicut dicitur Act. 9[:4]: *Saule, quid me persequeris*?

¶ Item, dicit Augustinus, libro 2, *De ordine*, quod ipsa vnitas est que conseruat omnia. Nam vnitate parcium lapis est lapis et arbor est arbor. Sed si partes paciantur diuorcium, animal iam non erit animal. Amici conantur esse vnum. Et quanto magis vnum, tanto magis /f. 123rb/ amici. Populus unus est una ciuitas ex milibus fit vnus exercitus.

¶ Item, Augustinus ibidem, multum Deus commendauit vnitatem inter homines. Cum ab inicio creaturas faceret non omnia ex vno. Sed vnum faciens hominem voluit omnes homines esse de vno. Dicit Macrobius super *Somnium Scipionis*, libro primo, quod nullique mentius coniungitur monas quam virgini propter incorrupcionem. Vnde Matt. 24[:40] dicitur, *Unus assumetur*, scilicet, ad consorcium anglorum, *et* alter *relinquetur*. Nam ipsis angelus cognata est virginitas. Vnde dicitur, 1 Reg. 1[:1]: *Fuit unus de Ramathaimsophim*. Hoc nomen vnus proprie pertinet laudem iusti, sed nos qui sumus peccatores non possumus titulum vnitatis arrogare cum sumus in nobismet ipsis diuisi, nunc per dolorem nunc per gaudium, nunc per iram nunc per tristiciam, ut tot videantur persone quot mores, quia Eccli. [27:12]: *Stultus* ut *luna mutatur*. Et sic in qualibet mutatione videtur a seipsa diuersa, ita quod quamuis currant omnes, *Vnus accipit brauium*, 1 Cor. 9[:24]. Est igitur sciendum quod vnitas animorum ad multa, videlicet, ad impetandum a Deo ad triumphandum de inimico et ad profitendum in bono.

De primo, a pauperibus congregatis ad portam alicuius domini, quamuis vnus clamans non audiatur. Tamen si multi vnanimiter clament cicius audiuntur, Matt. 18[:19]: *Si duo ex vobis consenserint super terram, de quamcumque re [petierint], fiet illis*. Propter quod dicitur, Judith 6[:14] quod *communi fletu unanimes preces Domino* studerunt. Et ideo auditi sunt.

¶ Secundo, patet ad triumphandum de inimico. Ideo dicit Ambrosius in *Hexameron* de opera sexte diei, quod omni pugna vnanimiter aggressa parit victoriam. Ideo dicitur, 1 Reg. 11[:7] de antiquis bellatoribus quod *egressi sunt quasi vir unus*.

¶ Tercio, videlicet vnitas ad proficiendum in bono. Ideo dicit Philosophus, 8 *Ethicorum*,quod similis duo venientes ad agere et intelligere forciores per quod probat vnitatem amicabilem et vtilem. Vnde legitur [1] Esdras 3[:9-10] quod in reedificacione et vtilem steterunt *Josue et filii eius et filii Juda, quasi vir vnus*.

Item, Augustinus, *De libero arbitrio* libro 2 c. 38, nulla res est quae non dolorem in diuisione et voluptatem in unitate senciat.

Item, ibidem, est omne ambiguum. Ideo molestum quia certam non habet vnitatem.

Item, Augustinus, *Contra* *quinque hereses*, quid pertires vnum diuidis vnum non habebis si fracta sit pax. Ideo non erat pax.

¶ Item, secundum Philosophum, vnum in substantia facit illud vnum in quantitate, facit equale vnum in qualitate facit simile.